《雨后过畦润》
宋代·林希逸

雨后思花信，相过款杖藜。翠明开晓嶂，绿润遍春畦。

燕外丝方开，鸥边雾尚低。贪看蔬长甲，不觉屐粘泥。

草挟馀阴涨，苗分秀色齐。时逢原上客，大半话耕犁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。